CELEX: 62021TN0292
Language: mt
Date: 2021-05-25 00:00:00
Title: Kawża T-292/21: Rikors ippreżentat fil-25 ta’ Mejju 2021 – Singapore Airlines Cargo vs Il-Kummissjoni

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/42
            
         
      Rikors ippreżentat fil-25 ta’ Mejju 2021 – Singapore Airlines Cargo vs Il-Kummissjoni
      (Kawża T-292/21)
      (2021/C 289/59)
      Lingwa tal-kawża: l-Ingliż
      
         Partijiet
      
      
         Rikorrent: Singapore Airlines Cargo Pte Ltd (Singapor, Singapor) (rappreżentanti: J. Wileur, J. Poitras, J. Ruiz Calzado u N. Solárová, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli;
               
            
                  —
               
               
                  tordna lill-Unjoni Ewropea, rappreżentata mill-Kummissjoni, sabiex tagħti rimedju għad-dannu sostnut mir-rikorrenti minħabba n-nuqqas tal-Kummissjoni li tħallas l-interessi awtomatiċi skont l-ewwel paragrafu tal-Artikolu 266 TFUE, skont is-sentenza tas-16 ta’ Diċembru 2015 fil-Kawża T-43/11 Singapore Airlines Cargo Pte Ltd u Singapore Airlines Limited vs Il-Kummissjoni, u għalhekk tħallas l-ammonti li ġejjin, skont it-tieni paragrafu tal-Artikolu 340 TFUE, l-Artikolu 268 TFUE, u t-tieni paragrafu tal-Artikolu 266 TFUE:
                  
                              —
                           
                           
                              (i) ammont daqs l-interessi awtomatiċi mhux imħallsa, jiġifieri, interessi fuq is-somma ta’ EUR 74 800 000, bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri 1 %) miżjud bi 3.5 %, għall-perijodu bejn il-11 ta’ Frar 2011 u t-8 ta’ Frar 2016, u jitneħħa l-ammont diġà mħallas mill-Kummissjoni (EUR 1 635 368), li jirriżulta f’ammont ta’ EUR 15 185 410 jew, fin-nuqqas ta’ dan, għall-perijodu ta’ żmien u bir-rata ta’ interessi li l-Qorti Ġenerali jidhrilha xieraq;
                           
                        
                              —
                           
                           
                              (ii) ammont daqs l-interessi dovuti fuq interessi awtomatiċi mhux imħallsa għall-perijodu bejn id-9 ta’ Frar 2016 u l-1 ta’ Frar 2021 ikkalkulat bbażat fuq ir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri 1 %) miżjud bi 3.5 %, li jirriżulta f’ammont ta’ interessi addizzjonali ta’ EUR 3 407 356 jew, fin-nuqqas ta’ dan, għall-perijodu ta’ żmien u bir-rata ta’ interessi li l-Qorti Ġenerali jidhrilha xieraq; u
                           
                        
                              —
                           
                           
                              (iii) interessi komposti, jiġifieri, interessi komposti (“capitalisation des intérêts”) fuq l-ammont ta’ interessi awtomatiċi mhux imħallsa u ammont ta’ interessi supplimentari b’total ta’ EUR 18 592 766 (jew kull ammont ieħor li l-Qorti Ġenerali jidhrilha xieraq), għall-perijodu bejn it-2 ta’ Frar 2021 u d-data ta’ ħlas attwali mill-Kummissjoni tal-ammonti ta’ interessi mhux imħallsa kollha bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri, 1 %) miżjud bi 3.5 % jew, fin-nuqqas ta’ dan, għall-perijodu ta’ żmien u bir-rata ta’ interessi li l-Qorti Ġenerali jidhrilha xieraq.
                           
                        
            
                  —
               
               
                  b’żieda jew alternattivament, tannulla fl-intier jew parzjalment skont l-Artikolu 263 TFUE id-Deċiżjoni tal-Kummissjoni Ewropea tal-25 ta’ Marzu 2021 li tiċħad it-talba tar-rikorrenti għall-kumpens jew fin-nuqqas ta’ ħlas tal-interessi awtomatiċi u tal-interessi komposti.
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħha għad-danni, ir-rikorrenti tinvoka motiv wieħed uniku, ibbażat fuq il-fatt li l-Unjoni Ewropea, irrappreżentata mill-Kummissjoni, hija responsabbli b’mod mhux kuntrattwali li tħallas kumpens, skont it-tieni paragrafu tal-Artikolu 340 TFUE, l-Artikolu 268 TFUE, u t-tieni paragrafu tal-Artikolu 266 TFUE, ekwivalenti għall-ammont ta’ interessi awtomatiċi, li l-Kummissjoni missha ħallset lir-rikorrenti skont l-ewwel paragrafu tal-Artikolu 266 TFUE meta ħallset l-ammont prinċipali tal-multa mħallsa b’mod provviżorju billi osservat id-deċiżjoni tal-Kummissjoni fil-Każ COMP/39258 – Airfreight, wara li dik id-deċiżjoni ġiet annullata mis-sentenza tal-Qorti Ġenerali fil-Kawża T-43/11 Singapore Airlines Cargo Pte Ltd u Singapore Airlines Limited vs Il-Kummissjoni. Ir-rikorrenti titlob ukoll kumpens daqs l-interessi fuq l-ammont ta’ interessi awtomatiċi, li l-Kummissjoni naqset li tħallas, u l-interessi komposti mid-data tat-talba tar-rikorrenti lill-Kummissjoni biex tħallas l-ammonti ta’ interessi dovuti.
      Insostenn tar-rikors tagħha għal annullament, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-fatt li d-deċiżjoni tal-Kummissjoni Ewropea tal-25 ta’ Marzu 2021 li tiċħad it-talba tar-rikorrenti għall-interessi kienet żbaljata fil-liġi meta kkonstatat li t-talba tar-rikorrenti kienet preskritta. Il-konstatazzjoni tal-Kummissjoni Ewropea hija inkonsistenti mal-każistika u mhux sostnuta mis-sentenza tal-Qorti tal-Ġustizzja tal-20 ta’ Jannar 2021 fil-Kawża C-301/19 Il-Kummissjoni vs Printeos (“Printeos”) (EU:C:2021:39).
               
            
                  2.
               
               
                  It-tieni motiv ibbażat fuq il-fatt li d-deċiżjoni tal-Kummissjoni Ewropea żbaljat fil-liġi billi bbażat ruħha b’mod esklużiv fuq l-Artikolu 85a(2) tar-Regolament tal-Kummissjoni (KE, EURATOM) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1 Vol. 4, p. 145) u naqset milli tieħu inkonsiderazzjoni l-ewwel paragrafu tal-Artikolu 266 TFUE kif interpretat mill-qrati tal-UE fi Printeos.
               
            
                  3.
               
               
                  It-tielet motiv ibbażat fuq il-fatt li d-deċiżjoni tal-Kummissjoni Ewropea tal-25 ta’ Marzu 2021 ma hijiex motivata biżżejjed billi ma għandhiex dikjarazzjoni xierqa tar-raġunijiet bi ksur tat-tieni paragrafu tal-Artikolu 296 TFUE.